நல்லூர் வீரமாகாளி அம்மன் கோயில்
{{Infobox Mandir
 | name               = நல்லூர் வீரமாகாளி அம்மன் கோவில்
 | image              = NallurVeeramakaliAmmanKovil.jpg
 | image_alt          = 
 | caption            = நல்லூர் வீரமாகாளி அம்மன் கோயில்
 | pushpin_map        = Sri Lanka
 | map_caption        = தேசப்படத்தில் நல்லூர் வீரமாகாளி அம்மன் கோயில்
 | map_size           = 200
 | latd = 9 | latm = 40 | lats = 23.32 | latNS = N
 | longd = 80 | longm = 1 | longs = 29.56 | longEW = E
 | coordinates_region = LK
 | coordinates_display= title
 | other_names        = 
 | proper_name        = வீரமாகாளி அம்மன் கோவில்
 | devanagari         = 
 | sanskrit_translit  = 
 | tamil              = 
 | marathi            = 
 | bengali            = 
 | country            = [[இலங்கை]]
 | province           = [[வடக்கு மாகாணம், இலங்கை|வடமாகாணம்]]
 | district           = [[யாழ்ப்பாணம்]]
 | location           = [[நல்லூர்]], பருத்தித் துறை வீதியில்
 | elevation_m        = 
 | primary_deity      = [[அம்மன்]]
 | important_festivals= 
 | architecture       = [[திராவிடக் கட்டிடக்கலை]]
 | number_of_temples  = 
 | number_of_monuments= 
 | inscriptions       = 
 | date_built         = 
 | creator            = 
 | website            = http://nallurkanthan.com/sriveerakaliyamman/
 }}
 [[File:NallurVeeramaakaliAmmanKovilKerni.jpg|thumb|right|நல்லூர் வீரமாகாளி அம்மன் தீர்த்தக் கேணி]]
 '''நல்லூர் வீரமாகாளி அம்மன் கோயில்''' [[யாழ்ப்பாணக் குடாநாடு|யாழ்ப்பாணக் குடாநாட்டில்]], [[யாழ்ப்பாண நகரம்|யாழ்ப்பாண நகரில்]] இருந்து [[பருத்தித்துறை]] செல்லும் வீதியில், யாழ் நகரிலிருந்து சுமார் 2 [[கிமீ]] தொலைவில் புகழ் பெற்ற [[நல்லூர் கந்தசாமி கோயில்|நல்லூர் கந்தசாமி கோயிலுக்கு]] அண்மையில் அமைந்துள்ளது. தற்போது உள்ள கோயில் ஏறத்தாழ 200 ஆண்டுகளுக்கு முன்னர் கட்டப்பட்டது. எனினும், இதே இடத்தில் [[யாழ்ப்பாண அரசு]]க் காலத்திலேயே வீரமாகாளி அம்மனுக்குக் கோயில் இருந்தாக யாழ்ப்பாண வரலாற்று நூல்கள் கூறுகின்றன. 
 
 ==வரலாறு==
 [[யாழ்ப்பாண அரசு]] நிறுவப்பட்ட காலத்தில், அதன் முதல் அரசனான [[கூழங்கைச் சக்கரவர்த்தி]] என்பவனால் தலைநகரமான [[நல்லூர் (யாழ்ப்பாணம்)|நல்லூரின்]] மேற்குத் திசையில் இக் கோயில் அமைக்கப்பட்டதாக [[1790கள்|1790களில்]] எழுதப்பட்டதாகக் கருதப்படும் யாழ்ப்பாண வரலாற்று நூலான [[யாழ்ப்பாண வைபவமாலை]] கூறுகின்றது. அம்மன்னன் நல்லூர் நகரைக் கட்டியபோது அதன் நான்கு திசைகளிலும் கோயில்களை அமைத்ததாகவும், மேற்குத் திசையில் அமைக்கப்பட்டதே வீரமாகாளி அம்மன் கோயில் எனவும் அந்நூல் கூறும். இக்கூற்றை உறுதிப்படுத்துவதற்கான வேறு [[சான்று]]கள் இதுவரை கிடைக்கவில்லை. இது உண்மையாயின் இக்கோயில் [[கிபி]] [[12ம் நூற்றாண்டு|12 ஆம் நூற்றாண்டளவில்]] கட்டப்பட்டது எனக் கொள்ள முடியும்.
 
 குவைறோஸ் என்னும் [[போர்த்துக்கல்|போத்துக்கீசப்]] [[அருட் சகோதரர்|பாதிரியார்]] எழுதிய நூலில், யாழ்ப்பாணத்தைப் போத்துக்கீசர் கைப்பற்றியபோது நடைபெற்ற போர் இரண்டு கோயில்களுக்கு இடையே காணப்பட்ட பகுதியில் நடைபெற்றதாகக் குறிப்பிடப்பட்டுள்ளது. அவற்றுள் ஒன்று வீரமாகாளி அம்மன் கோயிலே எனக் கருதப்படுகின்றது. 
 
 கிபி [[1620]] ஆம் ஆண்டில், யாழ்ப்பாணம் [[யாழ்ப்பாணத்தில் போத்துக்கீசர் ஆட்சி|போத்துக்கீசரின்]] நேரடி ஆட்சிக்குள் சென்ற பின்னர், ஏனைய [[இந்து]]க் கோயில்களுடன் சேர்த்து இதுவும் இடித்து அழிக்கப்பட்டது. கி.பி [[1700]] களின் இறுதிப் பகுதியில் [[யாழ்ப்பாணத்தில் ஒல்லாந்தர் ஆட்சி|ஒல்லாந்தர்]] ஆட்சியின் போதும், அதன் பின்னர் [[யாழ்ப்பாணத்தில் பிரித்தானியர் ஆட்சி|பிரித்தானியர்]] ஆட்சியின் போதும், முன்னர் இடிக்கப்பட்ட கோயில்கள் மீளமைக்கப்பட்டபோது இக் கோயிலும் அது முன்னர் இருந்த இடத்திலேயே மீளமைக்கப்பட்டதாகக் கருதப்படுகின்றது. 
 
 ==இவற்றையும் பார்க்கவும்==
 
 * [[நல்லூர்க் கந்தசுவாமி கோயில்]]
 * [[நல்லூர் கைலாசநாதர் கோயில்]] 
 
 [[பகுப்பு:சைவக்குருமார்களின் ஆலயங்கள்]]
 [[பகுப்பு:நல்லூரில் உள்ள கோயில்கள்]]